wickkiey/tamil-wikipedia-chunked huggingface dataset:
# மரியா மீஸ்

**மரியா மீஸ்** (*Maria Mies*, 6 பிப்ரவரி 1931 – 15 மே 2023) என்பவர் ஒரு ஜெர்மன் சமூகவியல் பேராசிரியர், மார்க்சிய பெண்ணியலாளர், மகளிர் உரிமை ஆர்வலர், எழுத்தாளர் ஆவார். இவர் அவர் எரிமலை ஈஃபில் பிராந்திய கிராமப்புற பின்னணியில் இருந்து வந்தவர், துவக்கத்தில் ஆசிரியர் பயிற்சி பெற்றார். துவக்கப் பள்ளி ஆசிரியராக பல ஆண்டுகள் பணிபுரிந்த நிலையில், உயர்நிலைப் பள்ளி ஆசிரியராக தகுதி பெற்ற பிறகு, ஆப்பிரிக்கா அல்லது ஆசியாவில் பணிபுரிய வேண்டும் என்ற நம்பிக்கையில் கோதே கல்வி நிறுவனத்திற்கு விண்ணப்பித்தார். இந்தியாவின் புனேவில் உள்ள ஒரு பள்ளியில் பணியமர்த்தப்பட்ட இவர், தன் மாணவர்கள் தங்கள் கல்விக்காக ஜெர்மன் பாடத்தைத் தேர்ந்தெடுத்தாலும், பெரும்பாலான மாணவிகள் திருமணத்தைத் தவிர்ப்பதற்காக தனது வகுப்பைத் எடுத்ததைக் கண்டறிந்தார். கொலோன் பல்கலைக்கழகத்தில் படிக்கத் திரும்பிய இவர், 1971 இல் இந்தியாவில் பெண்களுக்கான சமூக எதிர்பார்ப்புகளின் முரண்பாடுகள் பற்றிய தனது ஆய்வுக் கட்டுரையை எழுதினார், அடுத்த ஆண்டு முனைவர் பட்டத்தைப் பெற்றார்.  
1960களின் பிற்பகுதியிலிருந்து சமூக இயக்கங்களில் மீஸ் தீவிரமாக செயல்பட்டார். இவரது செயல்பாடுகள் பெண் விடுதலை, அமைதிக்கு ஆதரவாகவும், வியட்நாம் போர், அணு ஆயுதங்கள் போன்றவற்றிற்கு எதிராகவும் இருந்தது. இவர் 1970 களில் கொலோன் பயன்பாட்டு அறிவியல் பல்கலைக்கழகம் மற்றும் சமூக ஆராய்ச்சிக்கான பிராங்பேர்ட் பல்கலைக்கழகத்தில் சமூகவியலைக் கற்பித்தார். பெண் வரலாற்று குறித்த அறிவு போதாமையை உணர்ந்த இவர், ஜெர்மனியில் பெண்கள் தங்குமிடத்தைக் பெண்கள் தங்குமித்தைக் கண்டுபிடித்து அதுகுறித்து விரிவுரைகளை வழங்கினார். 1979 ஆம் ஆண்டில், இவர் டென் ஹேக்கில் உள்ள சர்வதேச சமூக ஆய்வு நிறுவனத்தில் பெண்ணியல் படிப்புகளை கற்பிக்கத் தொடங்கினார். மேலும் பெண்ணியக் கோட்பாட்டின் அடிப்படையில் வளரும் நாடுகளைச் சேர்ந்த பெண்களுக்கான முதுகலைப் பட்டப்படிப்பை நிறுவினார்.  
1981 இல் ஜெர்மனியின் பயன்பாட்டு அறிவியல் பல்கலைக்கழகத்திற்குத் திரும்பிய மீஸ், சூழல்சார் பெண்ணிய இயக்கம், மரபணுப் பொறியியல் மற்றும் இனப்பெருக்க தொழில்நுட்பம் ஆகியவற்றிற்கு எதிரான செயல்பிட்டிலும் ஈடுபட்டார். பெண்களின் உழைப்பை மதிப்பிழக்கச் செய்து, அதை பார்வையிலிருந்து மறைக்கும் செயல்முறைகளுக்கு "ஹவுஸ்வைஃபைசேஷன்" என்ற சொற்றொடரை இவர் உருவாக்கினார். 1980 களில் இருந்து இவர் முதலாளித்துவம், ஆணாதிக்கம், காலனித்துவம் ஆகியவற்றிற்கு இடையேயான தொடர்பு பற்றிய குறுக்குவெட்டுத் தோற்றத்தை விரிவாக எழுதினார்.
# கலகண்டி மக்களவைத் தொகுதி

**கலகண்டி மக்களவைத் தொகுதி** (*Kalahandi Lok Sabha constituency*) என்பது கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும். இத்தொகுதி நூவாபடா மாவட்டம் மற்றும் கலகண்டி மாவட்டத்தில் பரவிக்காணப்படுகிறது.
# கலகண்டி மக்களவைத் தொகுதி

## சட்டசபை பிரிவுகள்

2008ஆம் ஆண்டில் எல்லை மறுநிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றப் பிரிவுகள் கரியார், தரம்கர், கோக்சாரா, ஜுனாகர், பவானிபட்னா, நர்லா மற்றும் கேசிங்கா.  
எல்லை நிர்ணயத்தைத் தொடர்ந்து, இந்தத் தொகுதியில் தற்போது பின்வரும் சட்டமன்றப் பிரிவுகள் உள்ளன.
| 71 | நுவாபாடா | நுவாபாடா | ராஜேந்திர தோலாகியா | பிஜத |
| --- | --- | --- | --- | --- |
| 72 | கரியார் | அதிராஜ் மோகன் பனிகிராஹி |  |  |
| 77 | லாஞ்சிகர் (ப.இ.) | கலகண்டி | பிரதீப் குமார் திசாரி |  |
| 78 | ஜுனாகர் | திப்யா சங்கர் மிசுரா |  |  |
| 79 | தர்மகர் | சுதிர் ரஞ்சன் பட்ஜோசி | பாஜக |  |
| 80 | பவானிபட்னா (ப.இ.) | சாகர் சரண் தாசு | இதேகா |  |
| 81 | நார்லா | மனோரமா மொகந்தி | பிஜத | } |
# கலகண்டி மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இந்தத் தொகுதி உருவாக்கப்பட்டதிலிருந்து, இதுவரை 16 தேர்தல்கள் நடத்தப்பட்டுள்ளன. இது 1952 மற்றும் 1957 ஆம் ஆண்டுகளில் இரண்டு உறுப்பினர்களைக் கொண்ட தொகுதியாக இருந்தது.  
கலகண்டி மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்
| 1952 | கிரிதாரி போய் | கனாதந்திர பரிசத் |
| --- | --- | --- |
| இராஜேந்திர நாராயண் சிங் தியோ |  |  |
| 1957 | பைஜோய் சி பிரதான் | கனாதந்திர பரிசத் |
| பிரதாப் கேசரி தியோ |  |  |
| 1962 | பிரதாப் கேசரி தியோ |  |
| 1967 | சுதந்திரா கட்சி |  |
| 1971 |  |  |
| 1977 | சுயேச்சை |  |
| 1980 | ராசா பெகாரி பெகாரா | இந்திய தேசிய காங்கிரசு |
| 1984 | ஜகநாத் பட்நாயக் |  |
| 1989 | பக்தா சரண் தாசு | ஜனதா தளம் |
| 1991 | சுபாசு சந்திர நாயக் | இந்திய தேசிய காங்கிரசு |
| 1996 | பக்தா சரண் தாசு | சமதா கட்சி |
| 1998 | விக்ரம் கேசரி தியோ | பாரதிய ஜனதா கட்சி |
| 1999 |  |  |
| 2004 |  |  |
| 2009 | பக்தா சரண் தாசு | இந்திய தேசிய காங்கிரசு |
| 2014 | ஆர்கா கேசரி தியோ | பிஜு ஜனதா தளம் |
| 2019 | பசந்த குமார் பாண்டா | பாரதிய ஜனதா கட்சி |
| 2024 | மாளவிகா தேவி | } |
# கலகண்டி மக்களவைத் தொகுதி

## தேர்தல் முடிவுகள்

### 2024

2024 இந்தியப் பொதுத் தேர்தலின் நான்காவது கட்டத்தில் 13 மே 2024 அன்று வாக்குப்பதிவு நடைபெற்றது. 4 சூன் 2024 அன்று வாக்குகள் எண்ணப்பட்டு முடிவுகள் அறிவிக்கப்பட்டன. இதன்படி 2024 தேர்தலில், பாரதிய ஜனதா கட்சி வேட்பாளர் மாளவிகா தேவி பிஜு ஜனதா தளம் வேட்பாளர் லம்போதர் நியாலை விட 1,33,813 வாக்குகள் கூடுதலாகப் பெற்று வெற்றிபெற்றார்.
# அவானா நோய்த்தொகை

**அவானா நோய்த்தொகை** (*Havana syndrome*) ("**anomalous health incidents**") என்பது கடல் கடந்த அமைவிடங்களில் பணியமர்த்தப்பட்ட ஐக்கிய அமெரிக்க நாடுகளின் அரச தந்திர, நுண்ணறிவுப் பிரிவு, இராணுவ அலுவலர்களால் முதன்மையாக தெரிவிக்கப்பட்டுள்ள அள்ளது புகாரளிக்கப்பட்டுள்ள ஒரு சர்ச்சைக்குரிய மருத்துவ நிலையாகும். இந்த மருத்துவ நிலையால் பாதிக்கப்பட்டுள்ளதாகக்கூறும் பெரும்பாலானோரிடம் தொடர்ந்து உணரப்படும் உள்ளூர் உரத்த ஒலி அல்லது இரைச்சல், சமநிலையில் சிக்கல், அறிவாற்றல் பிரச்சனைகள், உறக்கமின்மை, தலைவலி போன்ற அறிகுறிகள் மாதக்கணக்கில் நிலைத்திருப்பதாக புகாரளித்துள்ளனர். இவ்வாறானவற்றில் முதலாவதான புகார் அவானாவின் ஐக்கிய அமெரிக்க மற்றும் கனடாவின் தூதரகப் பணியாளர்களிடம் இருந்து பெறப்பட்டது. இதற்கு முந்தைய நிகழ்வுகள் செருமனியின் பிராங்ஃபர்ட்டில் நிகழ்ந்திருக்கக்கூடும் என கருதப்படுகிறது. 2016 ஆம் ஆண்டு தொடங்கி 2021 ஆம் ஆண்டு வரை சீனா, இந்தியா, ஐரோப்பா, ஹனோய் மற்றும் ஐக்கிய அமெரிக்காவின் வாசிங்டன், டி. சி உள்ளிட்ட பல இடங்களில் வாழும் இராணுவ, உளவுப் பிரிவு அலுவலர்களும் அவர்களின் குடும்பங்களும் கடல் கடந்த அமைவிடங்களில் வாழும் போதும் இவ்வாறான நோய்க்குறிகளைக் கொண்டிருந்ததாகத் தெரிவித்துள்ளனர்.  
இந்த நோய்க்குறியின் காரணமானது அறியப்படாமலும் சர்ச்சைக்குரியதாகவும் உள்ளது. 2019 மற்றும் 2020 களில் சில ஐக்கிய அமெரிக்க அரசப் பிரதிநிதிகள் இந்நிகழ்வுகளுக்குக் காரணமாக அடையாளம் தெரியாத வெளிநாட்டு நடிகர்களின் தாக்குதலாக இருக்கலாம் என்று கூறினர், வேறு சில ஐக்கிய அமெரிக்க அலுவலர்களோ மீயொலி மற்றும் நுண்ணலை ஆயுதங்கள் உள்ளிட்ட அடையாளம் காணப்படாத மற்றும் அறிந்திராத பலவித தொழில்நுட்பங்களை இவற்றிற்குக் காரணமாகக் குறிப்பிட்டனர். ஐக்கிய அமெரிக்காவின் நுண்ணறிவு புலனாய்வுச் சேவைப் பிரிவினால் இதற்கான காரணம் மற்றும் இதனால் ஏற்படும் விளைவுகளைக் குறித்து எவ்விதத் தீர்மானமான முடிவுகளையும் எடுக்க முடியவில்லை; இருந்தபோதிலும், ஐக்கிய அமெரிக்க நாடுகளின் புலனாய்வுப் பிரிவு மற்றும் அரசு அலுவலர்கள் ஊடகங்களுடனான பேட்டியின் போது உருசிய இராணுவ புலனறிவுப் பிரிவே இதற்குக் காரணமாக இருக்கலாம் என்று தங்கள் ஐயப்பாட்டைப் பதிவு செய்துள்ளனர்.
# பனை ஓலை விசிறித்தொண்டை ஓணான்

**பனை ஓலை விசிறித்தொண்டை ஓணான்** (*Sitana visiri*-*சீதானா விசிரி*) என்பது *சீதானா* பேரினத்தினைச் சார்ந்த அகாமிடே பல்லி குடும்பச் சிற்றினமாகும். இது இந்தியாவில் தமிழ்நாடு பிராந்தியத்தில் மட்டுமே காணப்படும் அகணிய உயிரி.
# பனை ஓலை விசிறித்தொண்டை ஓணான்

## சொற்பிறப்பியல்

*சீதானா விசிரி*யின் சிற்றினப் பெயரானது பனை இலையில் கையால் தயாரிக்கப்படும் விசிறியைக் குறிக்கும். இந்த ஓணான் காணப்படும் பகுதியின் மொழியான தமிழ் மொழி வார்த்தையிலிருந்து பெறப்பட்டது. இந்தச் சிற்றினத்தின் அசைதாடி பனை ஓலை விசிறியை ஒத்திருப்பதால் இப்பெயர் பெற்றது. சீ. விசிரியின் அசைதாடி உடற்பகுதியில் 56% வரை நீண்டுள்ளது. இது *சீதானா பாண்டிசெரியானா*, *சீ. பாகிரி* மற்றும் *சீ. தேவகை* ஆகியவற்றை விட விகிதாசார அளவில் பெரியது. *சீ. விசிரி*, *சீ. பாண்டிசெரியானா* உட்கோட்டு இனங்களிலிருந்து நீளத்தின் அடிப்படையில் வேறுபடுகிறது.
# பனை ஓலை விசிறித்தொண்டை ஓணான்

## சூழலியல்

இந்தியாவில் தமிழ்நாடு பகுதியில் காணப்படும் *சீதானா விசிரி*, கடலோர மணல் குன்றுகள், புல்வெளிகள், சமவெளிகள் மற்றும் *சீமைக் கருவேலம்* காணப்படும் பகுதிகளில் அதிக அளவில் வாழ்கிறது. *சீ. விசிரி*, *யூட்ரோபிசு கரினாட்டா*, *யூட்ரோபசு பிப்ரோனி* மற்றும் *கலோட்சு வெர்சிகலர்* ஆகியவற்றுடன் ஒத்த பகுதிகளில் காணப்படுகிறது. *சி. விரிசி* முட்டையிட்டு இனப்பெருக்கம் செய்யும் விலங்காகும். இவை இலையுதிர்காலத்தில் (செப்டம்பர் மற்றும் அக்டோபர்) இனப்பெருக்கம் செய்யும்.
# தயோபாசுபோரைல் புரோமைடு

**தயோபாசுபோரைல் புரோமைடு** (*Thiophosphoryl bromide*) என்பது PSBr<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.
# தயோபாசுபோரைல் புரோமைடு

## தயாரிப்பு

பாசுபரசு முப்புரோமைடுடன் பாசுபரசு பெண்டாசல்பைடு அல்லது தனிமநிலை கந்தகத்தைச் சேர்த்து 130 பாகை செல்சியசு வெப்பநிலையில் மந்தவாயுச் சூழலில் சூடுபடுத்தி தயோபாசுபோரைல் புரோமைடு தயாரிக்கப்படுகிறது.  
P<sub>4</sub>S<sub>7</sub> என்ற வாய்பாட்டால் அடையாளப்படுத்தப்படும் பாசுபரசு சல்பைடை புரோமினேற்றம் செய்தும் தயோபாசுபோரைல் புரோமைடு தயாரிக்கப்படுகிறது.:  
கார்பன் டைசல்பைடு, குளோரோஃபார்ம் மற்றும் டை எத்தில் ஈதர் ஆகியவற்றில் தயோபாசுபோரைல் புரோமைடு கரையும். இலித்தியம் அயோடைடுடனான வினையில் கலப்பு தயோபாசுபோரைல் ஆலைடுகளான PSBr<sub>2</sub>I மற்றும் PSBrI<sub>2</sub> சேர்மங்களை உருவாக்குகிறது. தயோபாசுபோரைல் ஆலைடுகளை ஆனால் தயோபாசுபோரைல் அயோடைடு (PSI<sub>3</sub>) உருவாவதில்லை. தயோபாசுபோரைல் புரோமைடு கரிமத் தொகுப்பு வினைகளில் பயன்படுகிறது. சல்பாக்சைடுகளை தயோயீத்தர்களாக ஒடுக்கவும் சல்பைன்களை தயோகீட்டோன்களாக மாற்றவும் இது பயன்படுகிறது..
# ரவுப் மக்களவைத் தொகுதி

**ரவுப் மக்களவைத் தொகுதி** (மலாய்: *Kawasan Persekutuan Raub*; ஆங்கிலம்: *Raub Federal Constituency*; சீனம்: 劳勿国会议席) என்பது மலேசியா, பகாங் மாநிலத்தில், ரவுப் மாவட்டத்தில் (*Raub District*); அமைந்துள்ள ஒரு மக்களவை தொகுதி (**P080**) ஆகும்.  
ரவுப் மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1959-ஆம் ஆண்டில் இருந்து ரவுப் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# ரவுப் மக்களவைத் தொகுதி

## ரவுப் மாவட்டம்

ரவுப் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் ரவுப். பகாங் மாநிலத்தின் மேற்குப் பகுதியில் அமைந்துள்ளது. ரவுப் மாவட்டத்தின் கிழக்கில் சிலாங்கூர் மாநிலத்தின் உலு சிலாங்கூர் மாவட்டம் உள்ளது. இந்த மாவட்டத்தைச் சுற்றிலும், பகாங் மாநிலத்தின் லிப்பிஸ் மாவட்டம், ஜெராண்டுட் மாவட்டம், தெமர்லோ மாவட்டம், பெந்தோங் மாவட்டம் ஆகிய மாவட்டங்கள் எல்லைகளாக உள்ளன.  
இந்த மாவட்டத்தில் உள்ள முக்கிய இடங்கள் பிரேசர் மலை மற்றும் பத்து தாலாம். தித்திவாங்சா மலைத்தொடர், மற்றும் பெனோம் மலைத்தொடர் ஆகியவற்றுக்கு இடையே இந்த மாவட்டம் அமைந்துள்ளது.
# ரவுப் மக்களவைத் தொகுதி

## ரவுப் மாவட்டம்

### ரவுப்

ரவுப் மாவட்டத்தில், 19-ஆம் நூற்றாண்டில், தங்கம் இருப்பது கண்டுபிடிக்கப்பட்டது. தங்கத்தைத் தோண்டி எடுப்பதற்கு 1889-ஆம் ஆண்டில் ’ரவுப் ஆஸ்திரேலிய தங்கச் சுரங்கம்’ *(Raub Australian Gold Mine)* தோற்றுவிக்கப் பட்டது. பேராக், சிலாங்கூர், பகாங் மாநிலங்களில் வாழ்ந்த மக்கள் பலர், ரவுப் தங்கச் சுரங்கத்தில் வேலை செய்வதற்குச் சென்றனர்.  
20-ஆம் நூற்றாண்டின் தொடக்கக் காலத்தில், தங்கம் தோண்டுவதில் ரவுப் மாவட்டம் பிரசித்தி பெற்று விளங்கியது. ரவுப் ஆஸ்திரேலிய தங்கச் சுரங்க நிறுவனம் *(Raub Australian Gold Mine)* எனும் நிறுவனம் 1889-ஆம் ஆண்டில் செயல்படத் தொடங்கியது.
# ரவுப் மக்களவைத் தொகுதி

## ரவுப் மக்களவைத் தொகுதி

| ரவுப் மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P059 | 1959–1963 | உசேன் அசன்
*(Hussein Hassan)* | ****
<small></small> |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P059 | 1963–1964 | உசேன் அசன்
*(Hussein Hassan)* | ****
<small></small> |
| 2-ஆவது மக்களவை | 1964–1967 |  |  |  |
| 1967–1969 | அம்சா அபு சாமா
*(Hamzah Abu Samah)* |  |  |  |
| 1969–1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P059 | 1971–1973 | அம்சா அபு சாமா
*(Hamzah Abu Samah)* | ****
<small></small> |
| 1973–1974 | ****
<small></small> |  |  |  |
| 4-ஆவது மக்களவை | P068 | 1974–1978 | அப்துல்லா மஜீத்
*(Abdullah Majid)* |  |
| 5-ஆவது மக்களவை | 1978–1982 | தான் தியோங் கோங்
*(Tan Tiong Hong)* | ****
<small> |  |
| 6-ஆவது மக்களவை | 1982–1986 | தான் தியோங் கோங்
*(Tan Tiong Hong)* |  |  |
| 7-ஆவது மக்களவை | P073 | 1986–1990 | தெங் காயிக் குவான்
*(Teng Gaik Kwan)* |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P076 | 1995–1999 |  |  |
| 10-ஆவது மக்களவை | 1999–2004 | நிங் யென் யென்
*(Ng Yen Yen)* |  |  |
| 11-ஆவது மக்களவை | P080 | 2004–2008 |  |  |
| 12-ஆவது மக்களவை |  |  |  |  |
| 13-ஆவது மக்களவை | 2013–2018 | அரிப் சப்ரி அப்துல் அசீஸ்
*(Ariff Sabri Abdul Aziz)* | ****
<small> |  |
| 14-ஆவது மக்களவை | 2018–2022 | தெங்கு சுல்புரி சா ராஜா புஜி
*(Tengku Zulpuri Shah Raja Puji)* | ****
<small> |  |
| 15-ஆவது மக்களவை | 2022–தற்போது வரையில் | சோ இயூ ஊய்
*(Chow Yu Hui)* |  |  |
# ரவுப் மக்களவைத் தொகுதி

## ரவுப் தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |
| --- | --- | --- | --- | --- |
| பாக்காத்தான் அரப்பான் | சோ இயூ ஊய் </br>*(Chow Yu Hui)* | 21,613 | 38.43% | 6.46% |
| பெரிக்காத்தான் நேசனல் | பக்ருநிசாம் இப்ராகீம் </br>*(Fakrunizam Ibrahim)* | 17,256 | 30.69% | 30.69% |
| பாரிசான் நேசனல் | சோங் சின் ஊன் </br> *(Chong Sin Woon)* | 16,939 | 30.12% | 7.90% |
| தாயக இயக்கம் | நோர்கைருல் அனுவார் முகமது நோர் </br>*(Norkhairul Anuar Mohamed Nor)* | 427 | 0.76% | 0.76% |
| '' |  |  |  |  |
# வாயு உணரி புரதம்

**வாயு ஏற்பி** (gasoreceptor) அல்லது வாயு உணரி புரதம் (*gas sensor protein*) என்பது மூலக்கூறுகளுக்கிடையேயான வாயு சம்பந்தப்பட்ட சமிக்கைகளைக் கண்டறிந்து செயல்படுத்தும் ஒரு வகைப் புரதம் ஆகும். பல்வேறு உயிரியல் செயல்முறைகள் மற்றும் சுற்றுச்சூழல் உணர்திறன் வழிமுறைகளில் இது பங்கு வகிக்கிறது.  
புரத மூலக்கூறுகளாலான வாயு ஏற்பிகள் பொதுவாக உயிரணுகளின் உயிரணுக்கணிகத்தில் காணப்படுகிறது.
வாயுமூலக்கூறுகளின் சமிக்சைகளை பிணைப்பதின் மூலம் மற்றும் வாயுக்களை உணர்தல் மூலமாக உயிரணுகளுக்கு இடையே சமிக்சைகளை ஏற்படுத்துவதில் இப்புரதம் சிறப்பாக செயல்படுகிறது. உயிரணுகளுக்கு இடையேயும் உயிரணுகளுக்குள்ளும் சமிக்சைகளை பரிமாற்றம் செய்வதில் இப்புரதம் முக்கியப் பங்கு வகிக்கிறது. தாவரங்களில் எத்திலீன், பாலூட்டிகளில் நைட்ரிக் ஆக்சைடு, நுண்ணுயிரிகளில் கார்பன் மோனோஆக்சைடும் ஒட்சிசனும் வாயு உணர்வுத் தன்மையுடைய வாயுஏற்பிகளின் அடையாளம் கண்டறியப்பட்டுள்ளது. சமிக்கைகளைக் கடத்தும் செயல்பாட்டில் ("குறுக்குக் கடத்துகை") வாயுக் கரைபொருளின் பிணைப்பால் தொடர்ச்சியான வேதியியல் மாற்றங்கள் செல்களில் நிகழ்கிறது. ஐதரசன் சல்பைடு மற்றும் மீத்தேன் வாயுக்களுக்கான ஏற்பிகள் குறித்த ஆய்வுகள் சோதனையில் உள்ளது.  
வாயுக்களைப் பிணைப்பதற்கு அனைத்து வாயு ஏற்பிகளுக்கும் உலோகத் துணைக்காரணிகள் அல்லது அயனிகள் மற்றும் உலோகப் புரதம் (metalloprotein) தேவைப்படுகிறது. உதாரணமாக எத்திலின் வாயு ஏற்பிகளுக்கு செப்பு உலோகப் புரதம் மற்றும் கரையக்கூடிய குவானிலைல் சைக்லேசு நைட்ரிக் ஆக்சைடு குருதித் துணை இரும்பு உலோகப் புரதம் (hemoprotein) காரணிகள் தேவைப்படுவதைக் கூறலாம்.
# விக்கிப்பீடியா:சிறப்புத் தொடர்-தொகுப்பு 2024/தலைப்புகளின் பட்டியல்

**பயனர்கள் தாம் கையாள விரும்பும் கட்டுரைத் தலைப்புகளை பதிவுசெய்து, பணியாற்றுமாறு கேட்டுக்கொள்கிறோம்.**
:* ஒரு கட்டுரையை ஒருவர் மட்டும் எடுத்துக் கையாளுவதற்காக இந்த ஏற்பாடு.
:* மேம்படுத்திய பிறகு, மேற்கொண்டு தொடர்ந்து முன்னேற்றங்களைச் செய்யலாம்.
:* தொகுத்தல் முரணைத் தவிர்ப்பதற்காக பட்டியலானது 5 அட்டவணைகளாகப் பிரிக்கப்பட்டுள்ளது. கட்டுரைத் தலைப்புகள் அகர வரிசையில் பட்டியலாகியுள்ளன.  
**உதவிக் குறிப்புகள்:**
1. நீங்கள் மேம்படுத்த விரும்பும் தலைப்பிற்கு எதிரே எனும் குறிகளை இட்டால், உங்களின் பெயர் பதிவாகும்.
1. கட்டுரையை மேம்படுத்திய பிறகு என்பதனை எனும் குறிகளுக்கு முன்னதாக இடுங்கள்.
# கும்பக்குடி

**கும்பக்குடி** (*Kumbakudy*) என்பது இந்தியா தமிழ்நாடு மாநிலத்தில் திருச்சிராப்பள்ளி மாவட்டத்தில் உள்ள திருவெறும்பூர் வட்டத்தில் உள்ள ஒரு கிராமமாகும்.
# கும்பக்குடி

## மக்கள்தொகை

2011 மக்கள்தொகை கணக்கெடுப்பின்படி, கும்பக்குடியின் மக்கள் தொகை 3631 ஆகும். இதில் 1807 ஆண்கள் மற்றும் 1824 பெண்கள் இருந்தனர். பாலின விகிதம் 1009 ஆகவும், கல்வியறிவு விகிதம் 90.30 ஆகவும் இருந்தது.
# பெருங்குடி அகத்தீசுவரம் கோயில்

**பெருங்குடி அகத்தீசுவரம் கோயில்** என்பது இந்தியாவின், தமிழ்நாட்டின், திருச்சிராப்பள்ளி மாவட்டத்தின், மல்லியம்பத்து ஊராட்சியில் பெருங்குடி என்னும் சிற்றூரில் உள்ள பழமையான சிவன் கோயிலாகும். இக்கோயிலுக்கு சோழர், போசளர், பாண்டியர் ஆட்சிக் காலங்களில் திருப்பணிகள் நடந்துளன.
# பெருங்குடி அகத்தீசுவரம் கோயில்

## அமைவிடம்

திருச்சிராப்பள்ளியிலிருந்து, வயலூர் செல்லும் வழியில் சோமரசம் பேட்டைக்கு அருகில் பெருங்குடி உள்ளது.
# பெருங்குடி அகத்தீசுவரம் கோயில்

## கோயில் அமைப்பு

இது கி. பி. 969 இல் சுந்தர சோழன் காலத்தில் கட்டப்பட்ட ஒரு கற்றளி ஆகும். இந்தக் கோயிலானது கிழக்கு நோக்கி அமைந்துள்ளது. கோயிலானது அர்த்த மண்டபம், முக மண்டபம், மகா மண்டபம், அம்மன் சந்நிதி, நந்தி மண்டபம், பலிபீடம் கொடிமர பீடம் ஆகிய கூறுகளைக் கொண்டுள்ளது. கருவறையில் அகத்தீசுவரர் சுயம்புலிங்கமாக உள்ளார். அகத்தீசுவர் சற்று சய்ந்த திருமேனியாக உள்ளார். கருவறைக்கு மேலே வேசர வடிவில் விமானம் அமைந்துள்ளது. கருவறைக் கோட்டத்தின் தெற்கே தென்முகக் கடவுள், ஆலமர்ச் செல்வன், மேற்கே மாதொருபாகன், வடக்கே நான்முகன், சண்டிகேசுவர் ஆகியோர் உள்ளனர். கோயில் வளாகத்தில் இடப்புறமாக மகாகணபதி, வேங்கடவன், இலட்சுமி நாராயணன் ஆகியோர் உள்ளனர். கோயில் வளாகத்தின் வலப்புறமாக முருகன் தெய்வானையுடன் உள்ளார். அருணகிரிநாதரால் இந்த முருகன் பாடப்படவராவார். முருகனுக்கு அருகில் சப்தகன்னியரில் வராகி, வைஷ்ணவி, பிராமி ஆகியோர் உள்ளனர். முருகனுக்கு எதிரே ஈசானிய மூலையில் சனிபகவான் தனியாக அமைந்துள்ளார். இக்கோயிலில் அம்மன் சிவகாமசுந்தரி என்று அழைக்கப்படுகிறார். அம்மன் சந்நிதி பாண்டியர் காலத்தில் அமைக்கபட்டுள்ளது.
# பெருங்குடி அகத்தீசுவரம் கோயில்

## கல்வெட்டுகள்

கல்வெட்டுகளில் இந் ஊரானது பெருமுடி, திருப்பெருமுடி என்று அழைக்கப்படுகிறது. இப்போது அவை மருவி பெருங்குடி என்று அழைக்கப்படுகிறது. கல்வெட்டுகளில் இத்தல இறைவன் *பெருமுடி பரமேசுவரனார்* என்று அழைக்கப்படுகிறார்.  
13 ஆம் நூற்றாண்டில் போசள மன்னன் வீர இராமநாதன் ஆட்சிக் காலத்தில் பெருங்குடியானது *ஜகதேகவீரச் சதுர்வேதி மங்கலம்* என்று அழைக்கப்பட்டது. அப்போது இக்கோயிலில் திருப்பணி நடந்தது. கோயில் பணியில் ஈடுபட்ட சிற்பிகளுக்கு ஊதியம் கொடுக்க கோயில் நிர்வாகத்திடம் போதிய நிதி இருக்கவில்லை. இதை அறிந்த இந்த ஊரைச் சேர்ந்த தட்டாரான மருதாண்டவர் என்பவர் தன்னிடமிருந்த முன்று கழஞ்சு பொன்னைக் கொடுத்து உதவினார். மருதாண்டவருக்கு நல்லமங்கை என்ற பெண் இருந்தாள். அவளுக்கு திடீரென்று கண் பார்வை இல்லாமல் போனது. இதனால் மனம் வருந்திய மருதாண்டவர் இத்தல இறைவனிடம் முறையிட, அவரின் மகளுக்கு பார்வை மிண்டும் கிடைத்தது. அந்த மகிழ்ச்சியானால் ஒரு கழஞ்சு பொன்னைக் கொண்டு தங்கப் பட்டம் செய்து இத்தல இறைவனுக்கு வழங்கியதாக கல்வெட்டு கூறுகிறது.
# மௌரியர்கள்

500ல் இருந்த சாக்கியர்கள், கோலியர்கள், மௌரியர்கள்,மற்றும் மல்லர்கள் இனக்குழுவினரின் கண சங்கங்கள் மற்றும் அருகமைந்த அரசுகள்]]  
500ல் இருந்த சாக்கியர்கள், கோலியர்கள், மௌரியர்கள்,மற்றும் மல்லர்கள் இனக்குழுவினரின் கண சங்கங்கள் மற்றும் அருகமைந்த அரசுகள்]]  
**மௌரியர்கள்** (Moriya), இரும்புக் காலததில் பண்டைய இந்தியாவின் இந்தோ ஆரிய மக்களான மௌரிய இனக்குழுவினர் கிழக்குக் கங்ககைச் சமவெளியில், தற்கால வட இந்தியாவின் நேபாள நாட்டை ஒட்டிய கிழக்கு உத்தரப் பிரதேசம், பீகார் மற்றும் நேபாளத்தின் தெராய் பகுதிகளில் வாழ்ந்த இனக்குழுவினர் ஆவார். மௌரியர்களின் தலைநகரம் பிப்லிவனம் ஆகும். மௌரியர்கள் கண சங்கம் எனும் மக்கள் குடியரசு முறையில் ஆட்சி செய்தனர். மௌரியர்களின் தலைநகரம் பிப்லிவனம் ஆகும். மௌரியர்களின் குலக்குறிச் சின்னமான மயில் மூலம் இந்த இன மக்களுக்கு மௌரியர்கள் எனப்பெயராயிற்று.
# மௌரியர்கள்

## எல்லைகள்

மௌரியர்கள் வடகிழக்கு கோசலத்திற்கு அருகில் பாயும் கிழக்கு ரப்தி ஆற்றின் கரையில் வாழ்ந்தனர். மௌரியர்களின் கண சங்கத்திற்கு கிழக்கே கோலியர்கள் மற்றும் மேற்கே மல்லர்கள் வாழ்ந்தனர். காக்ரா ஆறு இதன் தென் எல்லையாக இருந்தது. .
# மௌரியர்கள்

## வரலாறு

கௌதம புத்தர் இறந்த பிறகு அவரது உடலை, மல்லர்களின் தலைநகரான வைசாலி நகரத்தில் எரியூட்டி கிடைத்த சாம்பலில் ஒரு பகுதியை, குசிநகரத்தின் மல்லர்களிடமிருந்து பெற்றுக் கொண்டு. புத்தர் உடல் சாம்பலின் ஒரு பகுதியைப் பெற்றுக் கொண்ட மௌரியர்கள், தங்கள் நாட்டின் தலைநகரான பிப்லிவனம் நகரத்தில் தூபி அமைத்து, அதில் புத்தரின் சாம்பலை வைத்துப் போற்றினர். கிமு 468ல் அஜாதசத்துரு வஜ்ஜி மற்றும் மௌரிய கண இராச்சியங்களை ஆக்கிரமித்து மகதப் பேரரசுடன் இணைத்தார்.
# மௌரியர்கள்

## வரலாறு

### மரபுரிமை

மௌரியப் பேரரசை நிறுவிய சந்திரகுப்த மௌரியர், மௌரிய இனக்குழுவின் முன்னோடி என மௌரியர்கள் கொண்டாடுகின்றனர்.. கிமு 4ஆம் நூற்றாண்டின் முற்பகுதியில் மகதப் பேரரசின் நந்த வம்ச பேரரசர் தன நந்தனை வென்று சந்திரகுப்த மௌரியர் மகதப் பேரரசர் ஆனார்.
# மௌரியர்கள்

## அரசியல் மற்றும் சமூக அமைப்பு

சத்திரியர்களான மௌரியர்கள் மக்கள் குடியரசு முறையில் ஆட்சி செய்தனர்.
# ஜெராண்டுட் மக்களவைத் தொகுதி

**ஜெராண்டுட் மக்களவைத் தொகுதி** (மலாய்: *Kawasan Persekutuan Jerantut*; ஆங்கிலம்: *Jerantut Federal Constituency*; சீனம்: 而连突国会议席) என்பது மலேசியா, பகாங் மாநிலத்தில், ஜெராண்டுட் மாவட்டத்தில் (*Jerantut District*); அமைந்துள்ள ஒரு மக்களவை தொகுதி (**P081**) ஆகும்.  
ஜெராண்டுட் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
1974-ஆம் ஆண்டில் இருந்து ஜெராண்டுட் மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# ஜெராண்டுட் மக்களவைத் தொகுதி

## ஜெராண்டுட் மாவட்டம்

ஜெராண்டுட் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் ஜெராண்டுட். ஜெராண்டுட் மாவட்டம் பகாங் மாநிலத்தின் மிகப் பெரிய மாவட்டமாகும். இந்த மாவட்டத்தின் வட எல்லையில் கிளாந்தான், திராங்கானு மாநிலங்கள் உள்ளன. தெற்கே தெமர்லோ மாவட்டம், மாரான் மாவட்டம்; மேற்கே லிப்பிஸ் மாவட்டம், ரவுப் மாவட்டம்; கிழக்கே குவாந்தான் மாவட்டம் ஆகிய மாவட்டங்கள் உள்ளன. ஜெராண்டுட் மாவட்டத்தில் தெம்பிலிங் ஆறு ஓடுகிறது.  
ஜெராண்டுட் மாவட்டத்தின் பழைய பெயர் சிம்பாங் அம்பாட். பிரித்தானியர்களின் ஆட்சி காலத்தில் ஜெராண்டுட் நகரத்திற்கு சங்சன் 4 (Junction 4) என்று பெயர் வைத்தார்கள். பகாங் ஆற்றின் ஜெராண்டுட் பகுதியில் நீர் பெருக்கம் ஏற்படுவது உண்டு.
# ஜெராண்டுட் மக்களவைத் தொகுதி

## ஜெராண்டுட் மாவட்டம்

### ஜெராண்டுட்

சுற்றுலா பயணிகளை ஈர்க்கும் இடங்களாக லதா மெராவுங் நீர்வீழ்ச்சி *(Lata Meraung Waterfall)*, மலேசியப் பழங்குடியினர் குடியிருப்புகள், குனோங் தகான், குனோங் பெனோம், ராபிள்சியா பாதுகாப்பு மையம் (ஆங்கிலம்: *Rafflesia Conservation Center*) போன்றவை அமைகின்றன.  
பகாங் மாநிலத்தின் பெரிய மாவட்டமான ஜெராண்டுட், அண்மைய காலங்களில் மிகத் துரிதமான வளர்ச்சியைக் கண்டு வருகிறது. ஜெராண்டுட் மாவட்டம் 10 துணை மாவட்டங்களைக் கொண்டது. இந்த மாவட்டத்தில் 125 கிராமங்கள் உள்ளன.
# ஜெராண்டுட் மக்களவைத் தொகுதி

## ஜெராண்டுட் மக்களவைத் தொகுதி

| ஜெராண்டுட் மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | P066 | 1974–1978 | சரீப் அகமது
*(Shariff Ahmad)* | ****
<small></small> |
| 5-ஆவது மக்களவை |  |  |  |  |
| 6-ஆவது மக்களவை | 1982–1986 | வான் அபு பக்கர் வான் முகமது
*(Wan Abu Bakar Wan Mohamed)* |  |  |
| 7-ஆவது மக்களவை | P074 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P077 | 1995–1999 | அகமது கமாருல்சமான் முகமது பரியா
*(Ahmad Kamaruzaman Mohamed Baria)* |  |
| 10-ஆவது மக்களவை | 1999–2004 | தெங்கு அசுலான் சுல்தான் அபு பக்கர்
*(Tengku Azlan Sultan Abu Bakar)* |  |  |
| 11-ஆவது மக்களவை | P081 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 | அகமது நசுலான் இட்ரிசு
*(Ahmad Nazlan Idris)* |  |  |
| 14-ஆவது மக்களவை | 2018–2022 |  |  |  |
| 15-ஆவது மக்களவை | 2022–தற்போது வரையில் | கைரில் நிசாம் கிருதீன்
*(Khairil Nizam Khirudin)* | ****
<small></small> | } |
# ஜெராண்டுட் மக்களவைத் தொகுதி

## ஜெராண்டுட் தேர்தல் முடிவுகள்

**மலேசியப் பொதுத் தேர்தல் 2022**  
| கட்சி | வேட்பாளர் | வாக்குகள் | % | ∆% |
| --- | --- | --- | --- | --- |
| பெரிக்காத்தான் நேசனல் | கைரில் நிசாம் கிருதீன் </br>*(Khairil Nizam Khirudin)* | 31,701 | 47.49% | 47.49% |
| பாரிசான் நேசனல் | முகமது சுகார்மி அபு பக்கர் </br> *(Mohd Zukarmi Abu Bakar)* | 23,609 | 35.37% | 9.69% |
| பாக்காத்தான் அரப்பான் | அசன் பசுரி அவாங் மாட் தகான் </br>*(Hassan Basri Awang Mat Dahan)* | 11,444 | 17.14% | 4.50% |
# நாகார்ஜுனா சாகர் விசிறித்தொண்டை ஓணான்

**நாகார்ஜுனா சாகர் விசிறித்தொண்டை ஓணான்** என்பது ***சீதானா தொண்டலு*** (*Sitana thondalu*), அகாமிடே குடும்ப பல்லிகளின் ஒரு சிற்றினமாகும். இது இந்தியாவில் மட்டுமே காணப்படும் அகணிய உயிரி. இது இந்தியாவில் ஆந்திரப் பிரதேசம் குண்டூரில் கண்டறியப்பட்ட மாதிரியின் அடிப்படையில் விவரிக்கப்பட்டது.  
முட்டையிட்டு இனப்பெருக்கம் செய்யும் இச்சிற்றினத்தின் இனப்பெருக்கக் காலம் சூன் மற்றும் ஆகத்து மாதங்கள் ஆகும்.
# நாகார்ஜுனா சாகர் விசிறித்தொண்டை ஓணான்

## வாழிடம்

பாறைகள் நிறைந்த, அரிதான தாவரங்கள் முக்கியமாகப் புதர்கள் மற்றும் சில குன்றிய மரங்கள் (*முண்டுலியா செரிசியா*) உள்ளப் பகுதிகளில் காணப்படும்.
# நாகார்ஜுனா சாகர் விசிறித்தொண்டை ஓணான்

## பெயர்க் காரணம்

குறிப்பிட்ட சிற்றினப் பெயரானது ஆந்திரப் பிரதேசம் மற்றும் தெலங்காணா மாநிலங்களில் உள்ள *அகமிடே* பல்லிக்கான *தொண்டலு* என்ற தெலுங்கு வார்த்தையிலிருந்து பெறப்பட்ட பெயர்ச்சொல்லாகும்.
# பிப்லிவனம்

500ல் பண்டைய இந்தியாவின் கண சங்கங்களில் ஒன்றான மௌரியர்கள் ஆண்ட கண இராச்சியம் மற்றும் சாக்கியர், கோலியர் மற்றும் மல்லர்கள் ஆண்ட கண இராச்சியங்கள்]]  
**பிப்பிலிவனம்** (Pipphalivana), பண்டைய இந்தியாவின் கிமு 6ஆம் நூற்றாண்டில் வட இந்தியா மற்றும் நேபாளத்தின் தெராய் பகுதிகளில் இருந்த கண சங்கங்களில் ஒன்றான மௌரியர் இராச்சியத்தின் தலைநகரம் ஆகும். கிபி ஏழாம் நூற்றாண்டில் இந்தியாவிற்கு வருகை தந்த சீன பௌத்த அறிஞர் யுவான் சுவாங் தனது பயணக்குறிப்பில் இந்நகரத்தின் பெயராக *நயாகுரோதவனம்* என்று குறிப்பிட்டுள்ளார்.பண்டைய பௌத்த நூல்களான *திக்க நிகாயம்* மற்றும் *புத்தவம்சம்* நூல்களில் பிப்பிலிவனம் மௌரியர்களின் தலைநகரம் எனக்குறிப்பிட்டுள்ளது.
# பிப்லிவனம்

## அமைவிடம்

பிப்பிலிவனம் தற்கால நேபாள நாட்டின் தெராய் சமவெளியில் உள்ள லும்பினி நகரத்திற்கும், இந்தியாவின் கோரக்பூர் மாவட்டத்திற்கும் இடையே அமைந்திருந்தது. பிப்பிலிவனம் தற்கால கோரக்பூர் மாவட்டத்தில் உள்ள நயாகுரோதவனம் எனும் கிராமத்துடன் தொடர்புறுத்தப்படுகிறது. கௌதம புத்தர் இறந்த பிறகு, அவரது உடலை எரியூட்டி கிடைத்த சாம்பலின் ஒரு பகுதி பிப்பிலிவன நகரத்தின் தூபியில் வைக்கப்பட்டுள்ளது என்பதை சீன பௌத்த அறிஞர் யுவான் சுவாங் தனது நூலில் குறிப்பிட்டுள்ளார்.இத்தூபி அனோமா ஆற்றுக்கு கிழக்கே 4 யோசனை தொலைவிலும்; குசிநகரத்திற்கு மேற்கே 12 யோசனை தொலைவிலும் இருந்ததாக சீன பௌத்த அறிஞர் பாகியான் தனது பயணக் குறிப்பில் குறிப்பிட்டுள்ளார்.
# பிப்லிவனம்

## இதனையும் காண்க

- கண சங்கம்
- மௌரியர்கள்
# முள் தலை விசிறித்தொண்டை ஓணான்

***சீதானா பின்னேசெபாலசு*** (*Sitana spinaecephalus*), என்பது **முள் தலை விசிறித்தொண்டை ஓணான்** எனப் பொதுவாக அறியப்படுகிறது. இது அகாமிடே குடும்ப பல்லி சிற்றினமாகும். இது இந்தியாவில் மட்டுமே காணப்படும் அகணிய உயிரி. இது மேற்கு-மத்திய மாநிலங்களான குசராத்து, இராசத்தான், மகாராட்டிரா மற்றும் மத்தியப் பிரதேசத்தில் காணப்படும் புதர் நிலங்கள் மற்றும் காடுகளில் காணப்படுகிறது.
# அனுலோமா

**அனுலோமா** (*Anuloma*) என்பது மனுதரும சாத்திரத்தின்படி பிறப்பால் உயர்ந்த பிரிவைச் சேர்ந்தவராகக் கருதப்படும் ஒரு ஆணுக்கும் பிறப்பால் தாழ்ந்த பிரிவைச் சேர்ந்தவராகக் கருதப்படும் ஒரு பெண்ணுக்கும் இடையில் நிகழும் திருமண உறவைக் குறிக்கும் ஒரு சமசுகிருதச் சொல்லாகும். பிறப்பால் ஒரே படிநிலையைச் சேராத சாதியினரும் வர்க்கத்தினரும் திருமண உறவுகளில் கூடியதே மனிதர்களிடையே வெவ்வேறு சாதிகள் தோன்றியதற்குக் காரணம் என்று மனு கூறுகிறார். மனுவின் கூற்றுப்படி, ஒரே சாதிக்குள், அதாவது ஒரே படிநிலையில் இருக்கும் இருவருக்கிடையேயான திருமணம் சிறப்பானது.  
மறுபுறம், பிரதிலோமா திருமணங்கள், அதாவது பிறப்பால் உயர்ந்த பிரிவைச் சேர்ந்தவராகக் கருதப்படும் ஒரு பெண் அவரை விட பிறப்பால் தாழ்ந்த பிரிவைச் சேர்ந்தவராகக் கருதப்படும் ஒரு ஆணுடன் இணைவது கண்டிக்கப்பட்டுள்ளன. இத்தகைய திருமணங்களை மனு கடுமையாகக் கண்டிக்கிறார். இந்த வகைத் திருமனங்களை "*இயல்புக்கு மாறானவை*" என்று மனு கண்டிக்கிறார். மேலும், இவ்வாறான திருமணங்களுக்குப் பிறகு தொடர்புடைய மக்கள் எதிர்கொள்ளும் இழிவுக்கு அவர்களே பொறுப்பு என்றும் சாடுகிறார். இருப்பினும், மனுவுக்குப் பின்வந்தவர்கள் இத்தகைய திருமணங்களை ஏற்றுக்கொள்ள தலைப்பட்டனர்.
# பரந்த தலை விசிறித்தொண்டை ஓணான்

**பரந்த தலை விசிறித்தொண்டை ஓணான்** என்பது (*Sitana laticeps-சீதானா லாடிசெப்சு*), அகாமிடே குடும்ப ஓந்தி சிற்றினமாகும். இது இந்தியாவில் மட்டுமே காணப்படும் அகணிய உயிரி. முட்டையிட்டு இனப்பெருக்க செய்யும் இந்த ஓணானின் இனப்பெருக்கக் காலம் சூன் முதல் ஆகத்து வரை.
# பரந்த தலை விசிறித்தொண்டை ஓணான்

## வாழிடம்

குறைந்த புல்வெளிகளுடன் ஆங்காங்கே புற்களுடன் காணப்படும் பாறைகள் நிறைந்த நிலப்பரப்பு பகுதிகளில் இவை காணப்படும்.  
இந்தச் சிற்றினத்தின் பொதுப் பெயரான பரந்த தலை என்பது சிற்றினத்தின் பெயரான லாடிசெப்சு என்பதிலிருந்து பெயரிடப்பட்டது. இது இலத்தீன் வார்த்தையான லேட்டசு (latus) என்பதிலிருந்து பெறப்பட்டது. இதன் பொருள் பரந்த தலை என்பதாகும். மற்றும் இலத்தீன் பின்னொட்டு *செப்சு* இதன் தலையைக் குறிக்கிறது.
# பெர்காம்பூர் மக்களவைத் தொகுதி

**பெர்காம்பூர் மக்களவைத் தொகுதி** (*Berhampur Lok Sabha constituency*) என்பது இந்தியாவின் ஒடிசா மாநிலத்தில் உள்ள 21 மக்களவைத் தொகுதிகளுள் ஒன்றாகும்.
# பெர்காம்பூர் மக்களவைத் தொகுதி

## சட்டசபை பிரிவுகள்

| 127 | சத்ராபூர் (SC) | கஞ்சம் | கிருஷ்ணா சந்திர நாயக் | பாஜக |
| --- | --- | --- | --- | --- |
| 132 | கோபால்பூர் | பிபுதி பூஷண் ஜெனா |  |  |
| 133 | பிரம்மபூர் | கே. அனில் குமார் |  |  |
| 134 | திகபாகண்டி | சித்தாந்த் மொஹாபத்ரா |  |  |
| 135 | சிக்கிதி | மனோரஞ்சன் தியான் சமந்தரா |  |  |
| 136 | மோகனா (ST) | கஜபதி | தசரதி கோமாங்கோ | இந்திய தேசிய காங்கிரசு |
| 137 | பராலகேமுண்டி | ரூபேஷ் குமார் பனிக்ராகி | பிஜத | } |
# பெர்காம்பூர் மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இந்தத் தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன. 1957-இல் இரண்டு உறுப்பினர்களைக் கொண்ட தொகுதியாக இது இருந்தது.  
பெர்காம்பூர் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்
| 1952 | பிஜய் சந்திர தாசு | இந்தியப் பொதுவுடமைக் கட்சி |  |
| --- | --- | --- | --- |
| 1957 | உமா சரண் பட்நாயக் | சுயேச்சை |  |
| மோகன் நாயக்கு | இந்திய தேசிய காங்கிரசு |  |  |
| 1962 | அனந்தா திரிபாதி சர்மா | இந்திய தேசிய காங்கிரசு |  |
| 1967 | ஜெகன்நாத ராவ் |  |  |
| 1971 | ஜெகன்நாத ராவ் | இந்திய தேசிய காங்கிரசு |  |
| 1977 |  |  |  |
| 1980 |  |  |  |
| 1984 |  |  |  |
| 1989 | கோபிநாத் கசபதி |  |  |
| 1991 |  |  |  |
| 1996 | பி. வி. நரசிம்ம ராவ் |  |  |
| 1998 | ஜெயந்தி பட்நாயக் |  |  |
| 1999 | அனதி சரண் சாகு | பாரதிய ஜனதா கட்சி |  |
| 2004 | சந்திர சேகர் சாகு | இந்திய தேசிய காங்கிரசு |  |
| 2009 | சித்தாந்த் மொகாபத்ரா | பிஜு ஜனதா தளம் |  |
| 2014 |  |  |  |
| 2019 | சந்திர சேகர் சாகு |  |  |
| 2024 | பிரதீப் குமார் பனிகிராகி | பாரதிய ஜனதா கட்சி | } |
# பெர்காம்பூர் மக்களவைத் தொகுதி

## தேர்தல் முடிவுகள்

### 2024

2024 இந்தியப் பொதுத் தேர்தலின் நான்காவது கட்டத்தில் 13 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டன. இத்தேர்தல் முடிவுகளின் படி, பாரதிய ஜனதா கட்சி வேட்பாளர் பிரதீப் குமார் பனிகிராகி, பிஜு ஜனதா தளம் வேட்பாளர் புருகு பக்சிபத்ராவினை 1,65,476 வாக்குகள் வித்தியாசத்தில் தோற்கடித்தார்.
# செலாயாங் மருத்துவமனை

<mapframe text="செலாயாங் மருத்துவமனை அமைவிடம்" zoom=14 latitude=3.243611 longitude=101.647778>{
"type": "Feature",
"geometry": { "type": "Point", "coordinates": [101.647778, 3.243611] },
"properties": {
"title": "Malaysian Hospital",
"marker-color": "F44336",
"marker-size": "small",
"marker-symbol": "hospital"
}
}</mapframe>
**செலாயாங் மருத்துவமனை** (மலாய்:*Hospital Selayang*; ஆங்கிலம்:*Selayang Hospital*) என்பது மலேசியா, சிலாங்கூர், கோம்பாக் மாவட்டம், செலாயாங் நகர்ப்பகுதியில் உள்ள மருத்துவமனை ஆகும்.  
இந்த மருத்துவமனை இரண்டாம் நிலை மற்றும் தேசிய மூன்றாம் நிலை பராமரிப்புச் சேவைகளை வழங்குகிறது.  
செலாயாங் மருத்துவமனை கட்டப்படும் போது, சுகாதார அமைச்சின் (MOH) 2020 தூர நோக்கக் கொள்கையின் அடிப்படையில் கட்டப்பட்டது. இதன் மூலம் மலேசியா, 2020-ஆம் ஆண்டிற்குள் வளர்ந்த நாடு என்ற நிலையை அடைய வேண்டும் என்பதைக் கவனத்தில் கொண்டு நிர்மாணிக்கப்பட்டது. இதன் காரணமாக செலாயாங் மருத்துவமனை உலகத் தரத்திற்கு ஏற்ப வடிவமைக்கப்பட்டுள்ளது.
# செலாயாங் மருத்துவமனை

## பொது

மாரா தொழில்நுட்ப பல்கலைக்கழகத்தின் (*Universiti Teknologi MARA (UiTM)* மருத்துவத் துறை மாணவர்கள் இந்த மருத்துவமனையில் மருத்துவப் பயிற்சிகளைப் பெறுகின்றனர்.  
இந்த மருத்துவமனையை நிர்வகித்து பராமரிப்பதற்கு முழு மருத்துவமனை தகவல் அமைப்பு (*Full Hospital Information System*) எனும் முறைமை பயன்படுத்தப்படுகிறது. இந்த மருத்துவமனை தகவல் அமைப்பு; ’மொத்த மருத்துவமனை தகவல் அமைப்பு’ (*Total Hospital Information System* - **T.H.I.S.**) என்று அழைக்கப்படுகிறது.  
இந்த மருத்துவமனையில் 960 படுக்கைகள் கொண்ட 20 நோயாளிக் கூடங்கள் (வார்டுகள்) உள்ளன. 'மொத்த மருத்துவமனை தகவல் அமைப்பு' (*Total Hospital Information System*) எனும் நவீனத் தொழில்நுட்ப அமைப்பைப் பயன்படுத்திய இரண்டாவது மருத்துவமனை எனும் சிறப்பும் இந்த மருத்துவமனைக்கு உள்ளது.
# செலாயாங் மருத்துவமனை

## பொது

### முகவரி

Hospital Selayang Lebuhraya Selayang-Kepong,  
68100 Batu Caves, Selangor Darul Ehsan.  
Tel : +603-6126 3333 Faks : +603-6137 7097
Email: enquiry@selayanghospital.gov.my
# இந்திரா மக்கோத்தா மக்களவைத் தொகுதி

**இந்திரா மக்கோத்தா மக்களவைத் தொகுதி** (மலாய்: *Kawasan Persekutuan Indera Mahkota*; ஆங்கிலம்: *Indera Mahkota Federal Constituency*; சீனம்: 英迪拉马哥打国会议席) என்பது மலேசியா, பகாங் மாநிலத்தில், குவாந்தான் மாவட்டத்தில் (*Kuantan District*); அமைந்துள்ள ஒரு மக்களவை தொகுதி (**P082**) ஆகும்.  
இந்திரா மக்கோத்தா மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  
2004-ஆம் ஆண்டில் இருந்து இந்திரா மக்கோத்தா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது.
# இந்திரா மக்கோத்தா மக்களவைத் தொகுதி

## குவாந்தான் மாவட்டம்

குவாந்தான் மாவட்டம், பகாங் மாநிலத்தில் உள்ள ஒரு மாவட்டம். இதன் தலைப் பட்டணம் குவாந்தான். பகாங் மாநிலத்தின் வடகிழக்கில் அமைந்துள்ளது. இந்த மாவட்டத்தின் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் ஜெராண்டுட் மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.
# இந்திரா மக்கோத்தா மக்களவைத் தொகுதி

## குவாந்தான் மாவட்டம்

### பண்டார் இந்திரா மக்கோத்தா

இந்த மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா *(Bandar Indera Mahkota)*. இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா. 11-ஆம் நூற்றாண்டில், குவாந்தான் நிலப்பகுதி, சயாமியர்களால் கையகப்படுத்தப் படுவதற்கு முன்பு, பெங்-கெங் *(Pheng-Kheng)* எனும் மற்றும் ஒரு சிறிய பேரரசால் ஆளப்பட்டது. 15-ஆம் நூற்றாண்டில், சிறிது காலம் மலாக்கா அரசாலும் ஆளப்பட்டது.  
19-ஆம் நூற்றாண்டின் பிற்பகுதியில், சீனாவில் இருந்து சுரங்கத் தொழிலாளர்கள் மற்றும் சீன வணிகர்களின் வருகையால் குவாந்தான் வளர்ச்சி பெறத் தொடங்கியது. குவாந்தான் நகரம் 1850-ஆம் ஆண்டுகளில் நிறுவப்பட்டதாகக் கூறப்படுகிறது.
# இந்திரா மக்கோத்தா மக்களவைத் தொகுதி

## இந்திரா மக்கோத்தா மக்களவைத் தொகுதி

| இந்திரா மக்கோத்தா மக்களவைத் தொகுதியின் உறுப்பினர்கள் (2004 - 2022) |  |  |  |  |
| --- | --- | --- | --- | --- |
| 11-ஆவது மக்களவை | P082 | 2004–2008 | அட்னான் வான் மமாட்
*(Adnan Wan Mamat)* | ****
<small></small> |
| 12-ஆவது மக்களவை | 2008–2013 | அசான் இசுமாயில்
*(Azan Ismail)* | ****
<small> |  |
| 13-ஆவது மக்களவை | 2013–2018 | பவுசி அப்துல் ரகுமான்
*(Fauzi Abdul Rahman)* |  |  |
| 14-ஆவது மக்களவை | 2018–2020 | சைபுதீன் அப்துல்லா
*(Saifuddin Abdullah)* | ****
<small> |  |
| 2020–2022 | ****
<small></small> |  |  |  |
| 15-ஆவது மக்களவை | 2022–தற்போது வரையில் | } |  |  |
# ஏ. வி. சுப்பிரமணியன்

**ஏ. வி. சுப்பிரமணியன்** (*A. V. Subramanian*) என்பவர் இந்திய அரசியல்வாதியும் புதுச்சேரி ஒன்றிய பிரதேச சட்டமன்ற மேனாள் உறுப்பினரும் ஆவார். இவர் புதுச்சேரி சட்டப்பேரவையின் 10வது சபாநாயகராகாப் பணியாற்றினார். மேலும் புதுச்சேரி 9 மற்றும் 11ஆவது சட்டப்பேரவையில் துணைச்சபாநாயகராகப் பதவிவகித்துள்ளார். சுப்பிரமணியன் புதுச்சேரி காங்கிரசின் தலைவராகவும் இருந்துள்ளார்.
# ஏ. வி. சுப்பிரமணியன்

## தனிப்பட்ட வாழ்க்கை

ஏ. வி. சுப்பிரமணியன் ஆகத்து 2020-இல் கோவிட்-பெருந்தொற்றால் பாதிக்கப்பட்டுக் குணமடைந்தார்.
# அல்லக்கப்பை

தலைவர்கள்]]  
**அல்லக்கப்பை** (Allakappa), பௌத்த இலக்கியங்கள் கூறும் பண்டைய இந்தியாவின் எட்டு குடியரசுகளில் ஒன்றாகும். இது தற்கால இந்தியாவின் பீகாரில் இருப்பதாக *திக்க நியாயகம்* எனும் பௌத்த நூல் கூறுகிறது. இந்த குடியரசுகளுக்கும், கௌதம புத்தர் பரிநிர்வாணம் அடைந்த பிறகு, அவரது உடலை எரியூட்டியப் பின்னர் கிடைத்த எலும்புகள் மற்றும் சாம்பலின் ஒரு கூறுகள் அல்லக்கப்பை உள்ளிட்ட 8 குடியரசுகளுக்கும் பகிர்ந்தளிக்கப்பட்டது. இந்த 8 குடியரசுகளும் புத்தரின் எலும்புகள் மற்றும் சாம்பலை வைத்து தூபிகள் எழுப்பி நினைவுகூர்ந்தனர்.  
மல்லர்களின் தலைநகரான குசி நகரத்தில் கௌதம புத்தர் பரிநிர்வாணம் அடைந்ததால், துவக்கத்தில் புத்தரின் எலும்புகள் மற்றும் சாம்பலை மல்லர்கள் மட்டுமே வைத்திருந்தனர். புத்தரின் அஸ்தியின் உரிமை கோரி பிற கண சங்கங்கள் மல்ல இராச்சியத்துடன் சண்டை இடத்தொடங்கியது. எனவே புத்தரின் அஸ்தியான பங்கிட்டு கண சங்கங்களின் தலைநகரங்களான ராஜகிரகம், வைசாலி, கபிலவஸ்து, இராமகிராமம், பவா நகரம், குசிநகர், பிப்லிவனம் மற்றும் அல்லக்கப்பை நகரங்களுக்கு பங்கிடப்பட்டது. அத்தலைநகரங்களில் புத்தரின் அஸ்தியை வைத்து தூபிகள் புத்தரை நினைவுகூர்ந்தனர்.]]
# குவாஜா சம்சுத்தீன்

**குவாஜா சம்சுத்தீன்** (Khwaja Shams-ud-Din :பிறப்பு 1922 - இறப்பு 19 ஏப்ரல் 1999)சம்மு காசுமீரின், தேசிய மாநாட்டு கட்சியின் அரசியல்வாதியாவார். இவர்
12 அக்டோபர் 1963 முதல் 29 பிப்ரவரி 1964 வரை குறுகிய காலம் (140 நாட்கள்) சம்மு காசுமீர் மாநிலத்தின், நான்காவது பிரதமராக இருந்தார்.
# குவாஜா சம்சுத்தீன்

## அரசியல்

- 1946 இல் "காஷ்மீர் வெளியேறு இயக்கத்தில்" கைது செய்யப்பட்டு 16 மாதங்கள் சிறையில் இருந்தார்.
- குவாஜா முதன்முதலில் 1956 இல் சட்டமன்றத்திற்கு தேர்ந்தெடுக்கப்பட்டார். 1962, 1967 மற்றும் 1972 இல் நடைப்பெற்ற சட்டமன்ற தேர்தல்களில் அனந்த்நாக் சட்டமன்றத் தொகுதியில்,ஜம்மு காஷ்மீர் தேசிய மாநாட்டு கட்சியின் சார்பில் போட்டியிட்டு, சட்டமன்றத்திற்கு தேர்ந்தெடுக்கப்பட்டார்.
- 1957 முதல் 1963 வரை பக்சி குலாம் முகமதுவின் அமைச்சரவையில் விவசாயம் மற்றும் ஊரக வளர்ச்சித்துறை அமைச்சராக இருந்தார்.
- தேசிய மாநாட்டடு கட்சியின் தலைவராக தேர்ந்தெடுக்கப்பட்டார்.
- 12 அக்டோபர் 1963 முதல் 29 பிப்ரவரி 1964 வரை குறுகிய காலம் (140 நாட்கள்) சம்மு காசுமீர் மாநிலத்தின், நான்காவது பிரதமராக இருந்தார்.
- 1968 முதல் 1972 வரை சட்டமன்றத்தின் சபாநாயகராக நியமிக்கப்பட்டார்.
- இந்திய தேசிய காங்கிரஸில் இணைந்த தேசிய மாநாட்டு கட்சி தலைவர்களின் முதல் குழுவில் இவரும் ஒருவர்.
# குவாஜா சம்சுத்தீன்

## குடும்பம்

இவருக்கு மனைவி, இரண்டு மகன்கள் மற்றும் மூன்று மகள்கள் உள்ளனர்.
# குவாஜா சம்சுத்தீன்

## சர்ச்சைகள்

குவாஜாவின் நிர்வாகத்தின் போது, 26 டிசம்பர் 1963 அன்று, நபியின் நினைவுச்சின்னம் ஹஸ்ரத்பால் ஆலயத்தில் இருந்து திருடப்பட்டது. அந்தச் சம்பவத்திற்குப் பிறகு சில வாரங்களுக்குப் பிறகு, அவருக்குப் பதிலாக குலாம் முகமது சாதிக் நியமிக்கப்பட்டார்.
# நாகதாழ்வு

<templatestyles src="Module:Infobox/styles.css"></templatestyles>
**நாகதாழ்வு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 10 கிலோமீட்டர் தூரத்தில் அமைந்துள்ளது.
# நாகதாழ்வு

## இங்குள்ள வழிபாட்டிடங்கள்

நாகதாழ்வு புனித தோமையர் தேவாலயம்
# மரக்காணம் கள்ளச்சாராய சாவுகள், 2023

2023ஆம் ஆண்டு மே மாதம் நடந்த கள்ளச்சாராய சம்பவத்தில், விழுப்புரம் மாவட்டம் மரக்காணம் அருகேயுள்ள எக்கியார் குப்பத்தில் 14 பேரும், செங்கல்பட்டில் உள்ள சித்தாமூருக்கு அருகில் இருக்கும் பெருக்கரணை, பேரம்பாக்கம் ஆகிய இரு கிராமங்களில் 8 பேர் என மொத்தமாக 22 பேர் மெத்தனால் கலந்த கள்ளச்சாராயம் அருந்தியதால் உயிரிழந்தனர்.
# மரக்காணம் கள்ளச்சாராய சாவுகள், 2023

## கண்டனம்

அதிமுக பொதுச்செயலாளர் பழனிசாமி பாமக தலைவர் இராமதாசு போன்றோர் கள்ளச்சாராயத்தை தடுக்க தவறிய அரசின் நிருவாகத்திறமையின்மையை குறைகூறினர்.  
எடப்பாடி பழனிசாமி ட்விட்டர் பதிவில், " திமுக அரசின் நிர்வாக திறமையின்மையால் கள்ளச்சாராய கலாசாரம் தமிழ்நாட்டில் தலைதூக்கி உள்ளதாகவும், மரக்காணத்தில் கள்ளச்சாராய விற்பனையால் மரணங்கள் ஏற்பட்டதற்கு காரணம் என்றும் தெரிவித்தார்.  
ராமதாசு தனது ட்விட்டர் பதிவில் கள்ளச்சாராய விற்பனையை தடுக்க வேண்டியது தமிழக அரசின் சட்டப்பூர்வ கடமையாகும். காவல்துறையினரின் ஒத்துழைப்பு இல்லாமல் கள்ளச்சாராய விற்பனை நடந்திருக்கவே முடியாது. கள்ளச்சாராய உயிரிழப்புகளுக்கு உள்ளூர் காவல்துறை மற்றும் வருவாய்த்துறையினரும், மதுவிலக்கு நடைமுறைப்பிரிவினரும் தான் பொறுப்பேற்க வேண்டும். அவர்கள் அனைவரும் உடனடியாக பணிநீக்கம் செய்யப்பட வேண்டும் என்றார்.
# மரக்காணம் கள்ளச்சாராய சாவுகள், 2023

## நடவடிக்கை

இந்த சம்பவம் தொடர்பாக மரக்காணம் காவல் நிலைய ஆய்வாளர் அருள் வடிவேல் அழகன், மதுவிலக்கு காவல்துறை பெண் ஆய்வாளர் மரிய சோபி மஞ்சுளா ஆகிய இரண்டு பேரையும் பணியிடை நீக்கம் செய்து தமிழக டிஜிபி சைலேந்திரபாபு உத்தரவு பிறப்பித்திருந்தார். இந்த சம்பவம் தொடர்பாக உதவி ஆய்வாளர் சிவகுருநாதன், உதவி ஆய்வாளர் ஸ்டீபன் ஆகிய மேலும் இரண்டு பேர் பணியிடை நீக்கம் செய்யப்பட்டனர்.
# மரக்காணம் கள்ளச்சாராய சாவுகள், 2023

## நிவாரணம்

தமிழக முதல்வர் மு. க. தாலின் வெளியிட்டுள்ள அறிவிப்பில், கள்ளச்சாராயம் அருந்தி உயிரிழந்தவர்களுக்கு 10 லட்சம் ரூபாய் உதவித்தொகையும் (நிவாரணம்), சிகிச்சை பெற்று வருவோருக்கு 50 ஆயிரம் ரூபாய் நிவாரணமும் அளிக்கப்படுகிறது' என தெரிவிக்கப்பட்டுள்ளது.
# மரக்காணம் கள்ளச்சாராய சாவுகள், 2023

## நிவாரணம்

### எதிர்ப்பு

கஞ்சா, குட்கா, கள்ளச்சாராயம் போன்றவை போதைப்பொருள்கள் என்றால், அரசு விற்கும் மதுபானம் புனிதத் தீர்த்தமா என்றும் கள்ளச்சாராய விற்பனையைத் தடுக்கவே நல்ல சாராயம் விற்பதாகக் காரணம் கூறும் தி.மு.க அரசு, கள்ளச்சாராய விற்பனையைத் தடுக்கத்தவறிவிட்டது என்றும் சீமான் கூறினார்.  
கள்ளச்சாராய விற்பனையும் திராவிட மாடல் அரசின் ஈடில்லா இரண்டாண்டுக்காலச் சாதனையா? என்று கேட்ட சீமான் மரக்காணம் கள்ளச்சாராய மரணத்திற்கு 10 லட்சம் ரூபாய் நிவாரணம் அரசு அறிவித்திருப்பதையும் சீமான் கடுமையாக விமர்சித்தார். கள்ளச்சாராயம் குடித்து இறந்தவர்களுக்கு எதற்காக பத்து லட்சம் , யார் பணத்தில் இந்த 10 லட்சத்தை அறிவிக்கிறீர்கள். இதன் மூலம் கள்ளச்சாராயம் விற்பவர்களை ஊக்குவிக்கிறீர்களா என்றும் சீமான் கேள்வி எழுப்பினார்.
# பெருங்குடி, திருச்சிராப்பள்ளி

**பெருங்குடி** என்பது இந்தியாவின், தமிழ்நாட்டின், திருச்சிராப்பள்ளி மாவட்டத்தின், ஆண்டநல்லூர் வட்டத்துக்கு உட்பட்ட, உள்ள ஒரு சிற்றூராகும். மல்லியம்பத்து ஊராட்சிக்கு உட்பட்ட இந்த ஊர் திருச்சிராப்பள்ளியிலிருந்து, வயலூர் செல்லும் வழியில் 7 கிலோமீட்டர் தொலைவிலும், ஆண்டநல்லூரிலிருந்து 9 கிலோமீட்டர் தொலைவில், சோமரசம் பேட்டைக்கு அருகில் அமைந்துள்ளது.
# பெருங்குடி, திருச்சிராப்பள்ளி

## வரலாறு

சோழர் காலக் கல்வெட்டுகளில் இந்த ஊரானது பெருமுடி, திருப்பெருமுடி என்று அழைக்கப்பட்டுள்ளது. அது இப்போது மருவி பெருங்குடி என்று அழைக்கப்படுகிறது. கல்வெட்டுகளில் இந்த ஊரில் உள்ள சிவன் *பெருமுடி பரமேசுவரனார்* என்று அழைக்கப்படுகிறார். 13 ஆம் நூற்றாண்டில் போசள மன்னன் வீர இராமநாதன் ஆட்சிக் காலத்தில் பெருங்குடியானது *ஜகதேகவீரச் சதுர்வேதி மங்கலம்* என்று அழைக்கப்பட்டது. அவன் காலக் கல்வெட்டுகளால் அறியப்படுகிறது.
# பெருங்குடி, திருச்சிராப்பள்ளி

## போக்குவரத்து

திருச்சிராப்பள்ளி கோட்டை தொடருந்து நிலையமும், திருச்சிராப்பள்ளி தொடருந்து நிலையமும் அருகிலேயே உள்ளன.
# பெருங்குடி, திருச்சிராப்பள்ளி

## கல்வி

- காவேரி பொறியியல் மற்றும் தொழில்நுட்பக் கல்லூரி
- காமாட்சி பலதொழிநுட்பக் கல்லூரி
# பெருங்குடி, திருச்சிராப்பள்ளி

## பெருங்குடிக்கு அருகே உள்ள பள்ளிகள்

- பாரதி உயர்நிலைப்பள்ளி
- எஸ். எஸ். எம். எஸ்., அரும்புகழ் நகர்
- புனித கேப்ரியல்ஸ் எம். எஸ்.
- ஜி. எச். எஸ்., திருச்செந்துறை
# பெருங்குடி, திருச்சிராப்பள்ளி

## கோயில்

இந்த ஊரில் சோழர் காலத்தில் கட்டபட்ட பழமையான அகத்தீசுவரம் கோயில் என்னும் சிவன் கோயில் உள்ளது.
# அரவிந்த பால பஜனோர்

**அரவிந்த பாலா பஜனோர்** (*Aravinda Bala Pajanor*) (5 திசம்பர் 1935 மார்ச் 2013) ஓர் இந்திய அரசியல்வாதியும், வழக்கறிஞரும் முன்னாள் பெட்ரோலியம் மற்றும் இயற்கை எரிவாயு அமைச்சரும் ஆவார். இவர் புதுச்சேரி மக்களவைத் தொகுதியிலிருந்து 5வது மற்றும் 6வது மக்களவை உறுப்பினராகத் தேர்ந்தெடுக்கப்பட்டார். பின்னர் சென்னை டாக்டர் அம்பேத்கர் அரசு சட்டக் கல்லூரியில் பயின்றார்.  
புதுச்சேரி விளையாட்டு குழுமத் தலைவராகவும், மாணவர் சங்கத்தின் தலைவராகவும் பணியாற்றியுள்ளார். மேலும் சென்னை உயர்நீதிமன்றத்தில் வழக்கறிஞராகவும் பணியாற்றினார்.
# அரவிந்த பால பஜனோர்

## தனிப்பட்ட வாழ்க்கை

அரவிந்த பால பஜனோர், பரீதா கஜலட்சுமியினை மணந்தார். இந்த இணையருக்கு இரண்டு குழந்தைகள் இருந்தனர். அரசியலிலிருந்து ஓய்வு பெற்ற பிறகு, இவர் அமெரிக்காவிற்குக் குடிபெயர்ந்தார். இங்கு வயது முதிர்வு காரணமாக 20 மார்ச் 2013 அன்று இறந்தார்.
# சீதானா பாகிரி

***சீதானா பாகிரி*** (*Sitana bahiri*-பாகிர் விசிறித்தொண்டை ஓணான்) என்பது இலங்கையில் சமீபத்தில் கண்டுபிடிக்கப்பட்ட அகாமிடே குடும்ப ஓந்திகளின் சிற்றினம் ஆகும். இது ஓர் அகணிய உயிரி. இந்த சிற்றினம் முதன்முதலில் எலா தேசியப் பூங்காவில் கண்டுபிடிக்கப்பட்டது. இலங்கையின் முன்னணி வனவிலங்கு பாதுகாப்பாளர்களில் ஒருவரான எம். எம். பாகிர் நினைவாக இந்தச் சிற்றினத்திற்குப் பெயரிடப்பட்டது.
# சீதானா பாகிரி

## விளக்கம்

பாகிர் விசிறித்தொண்டை ஓணான் முக்கியமாக ஒரு துணையினமாக அல்லது மிகவும் பரவலாகக் காணப்படும் *சீதானா பாண்டிசெரியனா*வின் வண்ண மாறுபாடாகக் கருதப்பட்டது. இந்த ஓணானைத் திறந்த புதர் காடுகளில் காணலாம்.
# கேந்திரபாரா மக்களவைத் தொகுதி

**கேந்திரபாரா மக்களவைத் தொகுதி** (*Kendrapara Lok Sabha constituency*) என்பது இந்தியாவின் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.
# கேந்திரபாரா மக்களவைத் தொகுதி

## சட்டசபை பிரிவுகள்

2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்குப் பிறகு இந்த நாடாளுமன்றத் தொகுதியின் கீழ் வரும் சட்டமன்றத் தொகுதிகள்:
| 94 | சாலிப்பூர் | கட்டாக் | பிரசாந்தா பெஹெரா | பிஜத |
| --- | --- | --- | --- | --- |
| 95 | மகான் | சாரதா பிரசாத் பதான் | சுயேச்சை |  |
| 96 | பட்குரா | கேந்திரபாரா | அரவிந்த் மொஹாபத்ரா | பிஜத |
| 97 | கேந்திரபாரா (எஸ். சி. சி.) | கணேஷ்வர் பெஹெரா |  |  |
| 98 | ஆல். | பிரதாப் கேசரி தேப் |  |  |
| 99 | ராஜநகர் | துருபா சரண் சாஹூ |  |  |
| 100 | மகாகலபாதம் | துர்கா பிரசன் நாயக் | பாஜக | } |  
2008ஆம் ஆண்டு நாடாளுமன்றத் தொகுதிகள் மற்றும் சட்டமன்றத் தொகுதிகளின் எல்லை மறுநிர்ணயத்திற்கு முன்னர் இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள் அவுல், பட்டமண்டாய், ராஜ்நகர், கேந்திரபாரா, பட்குரா, கிசானகர் மற்றும் மகங்கா ஆகும்.
# கேந்திரபாரா மக்களவைத் தொகுதி

## தேர்ந்தெடுக்கப்பட்ட உறுப்பினர்கள்

1952இல் இந்தத் தொகுதி உருவாக்கப்பட்டதிலிருந்து, 1985இல் ஓர் இடைத்தேர்தல் உட்பட இதுவரை 19 தேர்தல்கள் நடத்தப்பட்டுள்ளன. இது 1957-இல் இரண்டு உறுப்பினர்களைக் கொண்ட தொகுதியாக இருந்தது.  
கேந்திரபாரா தொகுதியிலிருந்து தேர்ந்தெடுக்கப்பட்ட உறுப்பினர்கள்:  
| 1952 | நித்தியானந்த் கனுங்கோ | இந்திய தேசிய காங்கிரசு |  |
| --- | --- | --- | --- |
| 1957 | சுரேந்திரன் திவேதி | பிரஜா சோசலிச கட்சி |  |
| பி. சி. மல்லிக் |  |  |  |
| 1962 | சுரேந்திரன் திவேதி |  |  |
| 1967 |  |  |  |
| 1971 | சுரேந்திர மொகந்தி | உத்கல் காங்கிரசு |  |
| 1977 | பிஜு பட்நாயக் | ஜனதா கட்சி |  |
| 1980 | மதச்சார்பற்ற ஜனதா கட்சி |  |  |
| 1984 | ஜனதா கட்சி |  |  |
| 1985 (இடைத்தேர்தல்) | சரத் குமார் தேப் |  |  |
| 1989 | ரபி ரே | ஜனதா தளம் |  |
| 1991 |  |  |  |
| 1996 | ஸ்ரீகாந்த் குமார் ஜெனா |  |  |
| 1998 | பிரபாத் சமந்தரே | பிஜு ஜனதா தளம் |  |
| 1999 |  |  |  |
| 2004 | அர்ச்சனா நாயக் |  |  |
| 2009 | பைஜயந்த் பாண்டா |  |  |
| 2014 |  |  |  |
| 2019 | அனுபவ் மொகந்தி |  |  |
| 2024 | பைஜயந்த் பாண்டா | பாரதிய ஜனதா கட்சி | } |
# கேந்திரபாரா மக்களவைத் தொகுதி

## தேர்தல் முடிவுகள்

### 2024

2024 இந்தியப் பொதுத் தேர்தலின் 7ஆவது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 4,2024 அன்று எண்ணப்பட்டு முடிவுகள் அறிவிக்கப்பட்டன. இதன்படி 2024 தேர்தலில், பாரதிய ஜனதா கட்சி வேட்பாளர் பைஜயந்த் பாண்டா பிஜு ஜனதா தளம் வேட்பாளர் அன்சூமான் மொகந்தி 66,536 வாக்குகள் வித்தியாசத்தில் தோற்கடித்தார்.
# பிரிதிவிராசு கபூர்

**பிரிதிவிராசு கபூர்** (*Prithviraj Kapoor*) (பிறப்பு: பிரிதிவிநாத் ; 3 நவம்பர் 1906 – 29 மே 1972) ஓர் இந்திய நடிகராவார். இவர் பாலிவுட் திரைப்படத்துறையில் குறிப்பிடத்தக்க பங்களிப்பை கொண்டிருந்தார். மேலும் இந்திய மக்கள் நாடக சங்கத்தின் நிறுவன உறுப்பினராகவும் இருந்தார். தனது சொந்த நாடக நிறுவனமான பிருத்வி அரங்கத்தை 1944இல் மும்பையில் நிறுவினார்.  
இந்தித் திரைப்படங்களின் கபூர் குடும்பத்தின் மூதாதையராக இருந்த இவர், அதில் நான்கு தலைமுறைகள், இவருடன் தொடங்கி, இந்தித் திரைப்படத் துறையில் நடித்துள்ளனர். இளைய தலைமுறை இன்றும் பாலிவுட்டில் செயலில் உள்ளது. இவரது தந்தை பசேசுவர்நாத் கபூரும் இவரது ஆவாரா படத்தில் ஒரு சிறு பாத்திரத்தில் நடித்தார். இந்தியத் திரைப்படத்துறைக்கு இவர் செய்த பங்களிப்புகளுக்காக இந்திய அரசு 1969 இல் பத்ம பூசண் விருதையும், 1971 இல் தாதாசாகெப் பால்கே விருதையும் வழங்கி கௌரவித்தது.
# பிரிதிவிராசு கபூர்

## ஆரம்பகால வாழ்க்கை மற்றும் கல்வி

பிருத்விராஜ் கபூர் பிருத்விநாத் என்ற பெயரில் 1906 நவம்பர் 3 அன்று பிரித்தானிய இந்தியாவின் பஞ்சாபில் உள்ள இலயால்பூருக்கு அருகிலுள்ள சாமுத்திரியில் பஞ்சாபி இந்து கத்ரி குடும்பத்தில் பிறந்தார். இவரது தந்தை திவான் பசேசுவர்நாத் கபூர் காவல்துறையில் அதிகாரியாக இருந்தார். இவரது தாத்தா திவான் கேசவ்மல் கபூர் மற்றும் கொள்ளு தாத்தா திவான் முரளிமல் கபூர் ஆகியோர் இலயால்பூருக்கு அருகிலுள்ள சமுத்திரியில் தாசில்தார்களாக இருந்தனர். பிரிதிவிராசு கபூர் எட்டு உடன்பிறப்புகளில் மூத்தவர். இவரது சகோதரர் திரிலோக் கபூரும் ஒரு நடிகராவார். திரைப்படத் தயாரிப்பாளர் சுரீந்தர் கபூர், நடிகர்கள் மற்றும் தயாரிப்பாளர்கள் அனில் கபூர், போனி கபூர் மற்றும் சஞ்சய் கபூர் ஆகியோர் இவரது உறவினர்கள் ஆவார்.  
கபூரின் குழந்தைப் பருவம் பெரும்பாலும் தாத்தா பாட்டி மற்றும் நீட்டிக்கப்பட்ட குடும்பத்தினர் வாழ்ந்த இலயால்பூரில் கழிந்தது. பின்னர், இவரது தந்தை வடமேற்கு எல்லைப்புற மாகாணமான பெசாவருக்கு மாற்றப்பட்டார். கபூர் ஆரம்பத்தில் இலயால்பூர் கல்சா கல்லூரி, பின்னர் எட்வர்டெஸ் கல்லூரியிலும் படித்தார். அங்கு இவர் தனது இளங்கலை கலை பட்டம் பெற்றார். இவர் நடிப்புக்குச் செல்ல முடிவு செய்வதற்கு முன்பு ஒரு வருடம் சட்டப் படிப்பையும் பயின்றார்.
# பிரிதிவிராசு கபூர்

## தொழில் வாழ்க்கை

கபூர் , இலயால்பூர் மற்றும் பெசாவர் திரையரங்குகளில் தனது நடிப்பு வாழ்க்கையைத் தொடங்கினார். 1928 ஆம் ஆண்டில், மும்பைக்கு குடிபெயர்ந்தார். அங்கு *இம்பீரியல் பிலிம்ஸ்* நிறுவனத்தில் சேர்ந்து திரைப்படங்களில் சிறிய வேடங்களில் நடிக்கத் தொடங்கினார். 1930 இல் வெளியான *சினிமா கேர்ள்* என்ற தனது மூன்றாவது படத்தில் முன்னணி கதாபாத்திரத்தில் நடித்தார்.  
*பே தாரி தல்வார்*, *சினிமா கேர்ள்*, *ஷேர்-இ-அரப்* மற்றும் *பிரின்ஸ் விஜய்குமார்* உள்ளிட்ட ஒன்பது ஊமைத் திரைப்படங்களில் நடித்த பிறகு, கபூர் இந்தியாவின் முதல் பேசும் திரைப்படமான ஆலம் ஆரா (1931) படத்தில் ஒரு துணை வேடத்தில் நடித்தார். பின்னர் *வித்யாபதி* (1937) படத்தில் இவரது நடிப்பு மிகவும் பாராட்டப்பட்டது. *சொராப் மோடி சிக்கந்தர்* (1941) படத்தில் பேரரசர் அலெக்சாந்தர் கதாபாத்திரத்தில் நடித்ததே இவரது மிகவும் பிரபலமான நடிப்பாகும். ஒரு வருடம் மும்பையில் முகாமிட்டிருந்த ஆங்கில நாடக நிறுவனமான *கிராண்ட் ஆண்டர்சன் தியேட்டர்* நிறுவனத்திலும் சேர்ந்து நடித்து வந்தார். திரைப்பட முயற்சி இருந்தாலும் கபூர் நாடகத்திலும் அர்ப்பணிப்புடன் இருந்தார். தொடர்ந்து மேடையில் நடித்தார். மேடை மற்றும் திரை இரண்டிலும் மிகச் சிறந்த மற்றும் பல்துறை நடிகராக இவர் நற்பெயரை வளர்த்துக் கொண்டார்.